
EL  MASNOU 


ALCALDIA 


Noves  ordenances  fiscals 

Un  cop  acabat  l’estiu,  els  ajuntaments  hem  de  posar  al  dia  les  ordenances  fiscals.  Aquest  any,  a  més  d’aquest  fet  en  si 
mateix  complicat  ja  que  s’ha  de  conjugar  la  fiscalitat  amb  l’equilibri  econòmic,  tenim  una  novetat  que  ens  ha  imposat  el  Govern 

Central;  la  nova  llei  d’hisendes  locals.  .  , 

Aquesta  llei  suposa  un  canvi  total  respecte  al  sistema  que  s’utilitzava  fins  ara  ja  que  ens  trobarem  aryib  la  necessitat  d  apli¬ 
car  preus  públics  on  abans  teníem  taxes.  Ara  aplicarem  taxes  i  impostos,  els  uns  amb  canvi  de  nom  i  els  altres,  amb  canvi 

de  concepte. 

Fins  a  l’entrada  en  vigor  de  la  nova  Llei  39/88  del  28  de  desembre,  la  imposició  tributària  d’aquest  ajuntament  es  compo¬ 
sava  d’un  total  de  40  ordenances  de  caràcter  fiscal.  L’esmentada  Llei  Reguladora  de  les  Hisendes  Locals  canvia  fonamental¬ 
ment  l’estructura  tributària  municipal. 

De  les  27  taxes  que  es  venien  aplicant,  ara  hi  haurà  10  taxes  pròpiament  dites  i  10  més  en  la  nova  configuració  de  preus 
públics.  Els  impostos  també  s’han  reduït  i  es  refonen  tots  nou  en  cinc  i  s’hi  afegeixen  dos  impostos  més  de  caràcter  transitori 
que  només  tindran  vigència  en  el  proper  exercici  de  l’any  1991 .  L’Ordenança  referent  a  les  contribucions  especials  es  manté 
de  manera  semblant  i  per  últim,  desapareixen  els  anomenats  tributs  amb  finalitat  no  fiscal  i  que  en  aquest  ajuntament  es 

regulaven  per  mitjà  de  tres  ordenances. 

En  síntesi,  la  nova  imposició  tendeix  a  reduir  el  nombre  de  fets  imposables  i  concentra  la  tributació  en  tres  impostos  bàsics 
que  gravaran  els  béns  immobles,  les  activitats  econòmiques  i  els  vehicles.  Com  és  obvi,  aquesta  nova  imposició  obre  una 
incògnita  de  futur  envers  el  resultat  que  tindrà  la  seva  aplicació,  tant  per  part  de  l’ajuntament  impositor  com  per  al  contribuent. 

Aquesta  incògnita  només  es  resoldrà  amb  l’experiència  de  la  seva  implantació.  Amb  tot  i  això,  i  deixant  al  marge  les 
considerancions  sobre  l’oportunitat  i  eficàcia  de  la  nova  llei,  esperem  que  no  sigui  gravosa  per  a  l’administrat  que  ha  de 

complir  amb  els  seus  deures  municipals. 

Josep  Azuara 

Alcalde  del  Masnou 


Carta  de  r Ajuntament  a 
la  Telefònica 

La  Comissio  de  Govern  celebrada  el  dijous  27  de  juliol  va 
acordar  fer  un  escrit  a  la  Companyia  Telefònica  per  dema¬ 
nar  explicacions  sobre  el  mal  funcionament  de  les  comuni¬ 
cacions.  Els  regidors  assistents  a  la  sessió  van  coincidir  en 
afirmar  que  les  comunicacions  per  via  telefònica  han  patit 
un  greu  retrocés  que  empitjora  cada  dia. 

Durant  els  últims  mesos  s’han  produït  situacions  caòti¬ 
ques  amb  els  telèfons  com  són  l’encreuament  de  línies  i  la 
participació  en  converses  alienes.  L’Ajuntament  sol·licita  a 
CTNE  que  expliqui  les  causes  d’aquestes  anomalies  que  per¬ 
judiquen  a  tots  els  usuaris  de  la  població. 


Història  en  còmic 
del  Masnou 

L’Ajuntament  del  Masnou  ha  previst  redició  de  la  història  de 
la  nostra  vila  realitzada  en  forma  de  còmic.  En  aquest  tre¬ 
ball  fet  a  base  de  dibuixos  es  farà  al·lusió  a  la  manera  de 
viure  i  als  costums  dels  nostres  avantpassats  que  residien 
al  Masnou. 

La  història  es  combinarà  amb  acudits  i  imatges  diverti¬ 
des  per  fer  més  lleugera  la  lectura  sense  que  es  perdi,  en 
cap  moment,  el  rigor  històric. 

L’edició  de  la  història  del  Masnou  en  còmic  corre  a  càrrec 
de  l’Ajuntament  i  amb  la  col·laboració  de  la  Diputació  de  Bar¬ 
celona. 


Nou  plànol-guia 
del  Masnou 

L’Ajuntament  ha  editat  5.000  plànols-guia  de  la  població  que 
es  faran  arribar  a  les  diferents  entitats  del  poble  i  també  se’n 
deixaran  a  la  policia  municipal  i  al  Servei  d’Informació  de 
l’Ajuntament. 

Els  plànols-guia  contenen  algunes  fotografies  dels  indrets 
més  bonics  i  més  característics  de  la  nostra  vila  i,  a  més, 
s’inclou  un  petit  text  on  se  situa  el  Masnou  dins  la  seva 
comarca  i  es  fa  una  petita  aproximació  a  la  història  i  a  la 
personalitat  del  poble. 


Imatge  que  il·lustra  el  plànol-guia 

col·laboració  ciutadana 


# 

Es  molt  necessari  que  tothom  ajudi  a  mantenir  el  poble  més 
net  i  ben  conservat.  El  fet  que  les  persones  no  tinguin  cura 
de  la  neteja  de  la  vila  fa  que  els  esforços  i  el  cost  que  hi 
dedica  l’administració  siguin  poc  efectius.  Les  despeses  de 

personal,  abocadors  i  material  són  tan  importants  que,  si  no 
hi  col·laborem  tots,  ens  serà  impossible  poder  mantenir  un 
nivell  digne  de  neteja  dels  carrers,  jardins  i  mobiliari  urbà  o, 
d’altra  manera,  els  impostos  hauran  d’incrementar-se  fins  a 
cotes  molt  elevades. 

Tots  els  ciutadans  del  Masnou  hem  de  ser  un  exemple 
de  civisme  i  hem  de  seguir  les  normes  bàsiques  per  acon¬ 
seguir  un  poble  net.  No  és  pas  tan  difícil: 

—  Treure  les  escombraries  entre  les  19  i  les  21  hores 
a  l’hivern,  o  a  les  20  i  22  hores  a  l’estiu. 

—  Utilitzar  el  servei  de  recollida  de  mobles  i  trastos  vells 
trucant  ai  telèfon  555  09  02.  És  un  servei  gratuït  i  a 
domicili.  No  cal  treure’ls  al  carrer  a  tothora  ni  abans 
d’avisar. 

—  Procurar  que  els  gossos  no  embrutin  el  carrer. 

—  No  tractar  els  bancs  públics  a  puntades  de  peu. 

—  No  sacsejar  els  fanals  ni  els  arbres. 

—  No  pintar  les  parets. 

—  No  treure  al  carrer  les  runes  resultants  de  petites 
reparacions  casolanes. 


—  No  abocar,  als  contenidors,  la  brossa  dels  jardins 
particulars. 

—  Utilitzar  les  papereres  i  els  contenidors  per  deixalles, 
papers,  bosses,  etc.  i  NO  per  cremar-les. 

—  No  trepitjar  les  plantes  ni  arrencar  les  flors  dels  llocs 
públics. 

Només  aconseguint  que  es  reduís  en  un  50%  la  manca 
d’educació  i  civisme  que  representa  no  complir  amb  el  que 
hem  esmentat  anteriorment,  observaríem  una  millora  tan 
substancial  que  ens  faria  adonar  del  que  hem  estat  perdent 
d’una  manera  tan  absurda. 

Es  pot  adduir  que  l’administració  és  poc  eficaç,  que 
manca  rigor  i  organització,  però  aquestes  són  excuses  fàcils 
i  frívoles  per  qui  no  coneix,  o  no  vol  entendre,  la  magnitud 
del  problema.  L’administració  sempre  pot  millorar,  i  així  ha 
d’exigir-se  que  sigui,  però  quan  no  es  fa  cas  de  les  recoma¬ 
nacions,  quan  s’actua  amb  excés  de  comoditat,  quan  s’uti¬ 
litza  la  violència,  innecessària,  som  al  davant  d’una  manca 
de  civilitat  i  educació  cosa  que  no  es  pot  permetre  ja  que 
és  un  luxe  massa  car. 

Quan  tingueu,  brossa,  mobles  o  trastos  vells,  truqueu  al 
Servei  de  Manteniment,  al  telèfon  555  09  02,  que  us  diran 
el  que  heu  de  fer.  Prendre  aquestes  mesures  no  costa  res 
i,  en  canvi,  ajudareu  moltíssim  a  mantenir  el  poble  ben  net. 

Regidoria  de  Governació  de 
l’Ajuntament  del  Masnou 


URBANISME 


Les  obres  d’arranjament  de  Can  Malet  ja  són  ultimades  en  la  seva 
primera  fase.  En  aquests  moments  es  donen  els  últims  retocs  a 
la  façana  i  a  l’aspecte  extern  de  l'edifici. 

Per  adequar  el  local  a  les  necessitats  dels  avis  de  l’esplai  s’han 
mantingut  diferents  converses  amb  aquest  col·lectiu. 

L’Ajuntament  i  l’Esplai  d’avis  han  acordat,  si  tot  va  bé,  que  la 
inauguració  oficial  de  Can  Malet  podria  fer-se  durant  les  properes 
festes  de  Nadal  encara  que  els  avis  gaudiran  de  l’edifici  un  cop 
acabin  els  treballs. 

L’edifici  de  Can  Malet  és  un  dels  més  antics  de  la  vila.  La  deci¬ 
sió  de  reedificar-lo  va  venir  provocada  per  l’estat  de  deteriorament 
perquè  no  oferia  les  condicions  mínimes  de  seguretat.  El  fet  de  voler 
conservar  l’antiga  façana,  a  causa  de  les  connotacions  històrico- 
senti mentals  que  comporta,  va  endarrerir  l’avançament  dels  treballs 
ja  que  es  va  haver  d’apuntalar  l’obra.  Posteriorment,  es  va  aixecar 
una  nova  construcció  adequant-se  a  la  façana  original. 

Un  cop  acabi  la  segona  part  del  projecte,  es  procedirà  a  fer 
l’arranjament  definitiu  dels  jardins  de  Can  Malet. 


Foto  de  la  maqueta  de  Can  Malet 

Colla  gegantera 
del  Masnou 


La  colla  gegantera  del  Masnou  ha  participat  durant  aquest 
any  89  en  diferents  trobades  de  gegants  d’arreu  de  Cata¬ 
lunya. 

El  dia  8  de  gener,  els  gegants  del  Masnou  es  van  des¬ 
plaçar  a  la  veïna  població  d’Argentona.  Després,  el  2  d’abril, 
van  visitar  l’Alt  Maresme  i  van  anar  fins  Arenys  de  Munt. 

El  dia  16  del  mateix  mes  d’abril  els  nostres  gegants  van 
viatjar  fins  a  Manlleu  i  la  diada  de  Sant  Jordi  van  estar  a  Bal¬ 
sareny.  El  dia  13  de  maig  també  van  ser  presents  a  la  tro¬ 
bada  de  gegants  de  Vilanant. 


Gegants  del  Masnou 


Guia  de  la  Biblioteca 
Municipal 

L’Ajuntament  del  Masnou  ha  editat  un  tríptic  anomenat  «Guia  del 
lector  de  la  Biblioteca  Batista  i  Roca».  En  aquest  fulletó  informatiu 
es  dóna  compte  del  fons  actual  de  la  biblioteca,  que  té  12.660 
volums,  i  que  es  reparteix  en  una  secció  de  llibres  per  a  infants 
i  una  part  per  als  adults. 

La  biblioteca  ofereix,  per  als  més  grans,  una  quantitats  de  lli¬ 
bres  de  consulta  integrats  en  nou  grans  seccions:  Obres  generals, 
Filosofia  i  Psicologia,  Religió,  Ciències  Socials,  Ciències  Pures,  Cièn¬ 
cies  Aplicades,  Belles  Arts  i  Esports,  Lingüística  i  Literatura  i  Geo¬ 
grafia  i  Història.  També  existeix  un  apartat  dedicat  a  novel·la  con¬ 
temporània  i  una  hemeroteca  amb  diferents  títols  de  revistes  i 
publicacions  periòdiques. 

Els  serveis  que  ofereix  la  biblioteca  són,  bàsicament,  la  con¬ 
sulta  de  llibres  a  la  sala  de  lectura,  informació  i  assessorament  al 
públic,  préstec  de  llibres  i  atenció  a  visites  escolars  concertades. 

En  el  tríptic  que  s’ha  difós  també  es  recorden  les  normes  d’ús 
que  ja  coneixen  tots  els  asidus  usuaris  de  biblioteques  i  que  inclouen 
el  respecte  per  tot  el  material  de  la  sala,  el  silenci  i  la  prohibició 
de  fumar,  beure  i  menjar  dins  del  local. 

La  Biblioteca  municipal  Batista  i  Roca  pertany  a  la  xarxa  de 
biblioteques  de  la  Generalitat  de  Catalunya  i  va  obrir  les  seves  por¬ 
tes  el  29  d’abril  de  l’any  1983. 


Cursos  de  Català 
per  a  adults 

El  Servei  Municipal  de  Català  ofereix,  com  cada  any,  els  Cursos 
de  Català  per  a  Adults.  Aquests  cursos  es  fan  en  horari  de  matí, 
tarda  o  vespre,  depenent  dels  diferents  nivells. 

Les  classes  es  combinen  amb  altres  activitats  sòcio-culturals  com 
sortides,  visites  i  commemoracions  tradicionals. 

El  curs  és  del  tot  gratuït  i  només  cal  pagar  els  drets  de  matrí¬ 
cula.  Un  cop  finalitzin  les  classes,  els  alumnes  que  ho  desitgin  poden 
presentar-se  a  les  proves  de  la  Junta  Permanent  de  Català  i,  així, 
obtenir  el  certificat  de  coneixement  corresponent  al  nivell  del  curs 
que  ha  superat. 

Els  cursos  de  català  per  adults  són  organitzats  pel  Servei  Muni¬ 
cipal  de  Català  del  nostre  Ajuntament  en  col·laboració  amb  la  Gene¬ 
ralitat  de  Catalunya. 

Si  voleu  més  informació,  podeu  adreçar-vos  a  l’esmentat  ser¬ 
vei  a  la  Casa  de  Cultura,  carrer  del  Doctor  Agell,  número  1,  els 
matins  de  10  a  1  i  els  vespres  de  8  a  9. 


Educació  per  a  adults 
curs  89/90 

L’Ajuntament  organitza  un  CURS  DE  GRADUAT  ESCOLAR  dirigit 
a  persones  que  siguin  majors  de  16  anys  o  que  compleixin  aquesta 
edat  dins  l’any  1989.  El  curs  és  gratuït  i  només  cal  abonar  els  drets 
d’inscripció.  Les  classes  es  fan  cada  dia,  de  dilluns  a  divendres, 
de  7  a  9  del  vespre. 

D’altra  banda,  també  s’ha  organitzat  un  curs  d’ALFABETITZA- 
CIÓ  PER  A  ADULTS,  totalment  gratuït.  Aquest  curs  està  pensat 
per  a  totes  aquelles  persones  que  estiguin  interessades  d’apren¬ 
dre  a  llegir,  comptar  i  escriure. 

Per  més  informació  podeu  dirigir-vos  al  Departament  d’Ensen¬ 
yament  de  l’Ajuntament,  cada  dia  laborable  des  de  les  9  del  matí 
fins  a  les  2  de  la  tarda. 


Taller  del  fil  i  l’agulla 

El  Departament  de  Cultura  de  l’Ajuntament  organitza  un  taller  per 
a  persones  adultes  perquè  cadascú  aprengui  a  fer-se  la  seva  roba. 
Les  classes  es  fan  a  la  Casa  de  Cultura  en  horaris  de  matí  o  tarda. 

El  curs  es  fa  des  d’octubre  fins  al  mes  de  juny  i  cal  abonar  la  matrí¬ 
cula  i  unes  mensualitats. 


I  Volta  Ciclista 
al  Maresme 

Els  dies  26,  27  i  28  de  juliol  es  va  disputar  la  I  Volta  Ciclista  al 
Maresme. 

En  aquesta  primera  edició  la  volta  va  comptar  amb  la  participa¬ 
ció  d’equips  d’Itàlia,  França  i  Andorra.  A  nivell  nacional  hi  van  assistir 
corredors  del  País  Basc,  Navarra,  Cantabria  i  La  Rioja,  a  més  dels 
equips  catalans. 

El  guanyador  de  la  I  Volta  Ciclista  at  Maresme  fou  Francisco 
Seco  de  l’equip  català  Rostoy. 

Aquesta  prova  va  néixer  a  iniciativa  dels  Amics  d’Argentona  i 
ha  comptat  amb  el  suport  del  Consell  Comarcal  del  Maresme,  els 
Ajuntaments  del  Masnou,  Argentona,  Calella  i  Mataró,  la  Diputació 
de  Barcelona  i  la  Generalitat  de  Catalunya.  La  I  volta  també  va  tenir 
el  suport  de  diferents  cases  comercials  de  la  comarca  entre  les  quals 
cal  agrair  l’esponsorització  de  la  casa  DOGI,  del  Masnou  i  la  col·labo¬ 
ració  de  la  secció  ciclista  de  l’associació  Gent  del  Masnou. 

Els  actes  van  començar  el  dia  8  de  setembre  amb  una  conferència 
col·loqui  a  càrrec  del  professor  Til  Stegman  sobre  el  tema  de  «Com 
garantir  el  futur  de  la  cultura  I  la  llengua  catalanes». 

Til  Stegman  és  professor  de  la  J.W.  Goethe  Universitat  de  Frank¬ 
furt  i,  a  més,  ha  publicat  diversos  llibres  sobre  Catalunya  1  la  nostra 
llengua. 

El  dia  9  de  setembre  es  va  fer  una  projecció  de  la  pel·lícula  «El 
mite  del  K  2»  a  càrrec  de  Xavier  Pérez  Gil,  membre  de  Texpedició 
ai  K  2  que  va  enregistrar  l’ascensió  al  cim.  L’acte  es  va  fer  al  col·legi 
Mixt  Ocata. 


Premi  a  la  millor  fotografia  en  color 
Autora:  Carmen  Valverde  Ferretro 


Premi  a  la  millor  fotografia  en  blanc  /  negre 
Autora:  Carmen  Angulo  Martínez 


El  dia  Onze  de  setembre  es  va  commemorar  la  Diada  Nacional  de 
Catalunya  amb  una  ofrena  de  flors  a  la  plaça  1 1  de  setembre.  En 
aquest  indret,  l'alcalde  del  Masnou,  Josep  Azuara,  va  pronunciar 
unes  paraules  per  recordar  la  significació  d’aquesta  data  tan  impor¬ 
tant  per  Catalunya.  Cal  destacar  que  l’assistència  de  masnovins 
a  aquest  tradicional  acte,  és  cada  any  més  nombroda. 

Premi  a  la  millor  fotografia  en  color  tema  local 
Autor:  Carles  Unterlohen  Sagrera 


El  diumenge  dia  10  de  setembre  es  va  inaugurar  l’exposició 
de  les  fotografies  participants  en  el  II  Concurs  de  Fotografia 
del  Masnou.  La  mostra  es  va  fer  a  la  Sala  d’Art  Municipal  on 
es  van  poder  contemplar  les  71  fotografies  presentades  a  con¬ 
curs.  El  veredicte  del  jurat  fou  el  següent: 

Primer  premi  Fotografia  en  color  de  tema  local:  núm.  366 
Lema:  Retorn  Títol:  Capvespre 
Autor:  Carles  Unterlohner  Sagrera,  del  Masnou. 

Primer  premi  Fotografia  blanc  i  negre  de  tema  local: 

Va  quedar  desert. 

Es  va  donar  una  menció  al  núm.  344 

Lema:  Composició  «B»  Títol:  El  plat,  la  tassa  i  la  barana 
Autora:  Núria  Viladevall,  del  Masnou. 


Ofrena  floral  del  dia  11  de  setembre 


EL  MASNOU 


Els  col·legis  electorals,  on  haureu  de  dirigir-vos  per  votar  a  la  propera  convocatòria  del  dia  29  d’octubre,  han  sofert  un  petit  canvi: 

—  les  persones  que  fins  ara  havien  anat  a  votar  al  Club  Judo  Aspa,  han  d’anar  al  col·legi  de  la  Immaculada  Concepció  (Esco- 
làpies),  al  mateix  carrer  de  Jaume  I. 

—  les  persones  que  votaven  a  l’edifici  de  Correus  hauran  de  fer-ho  al  nou  local  de  la  ONCE,  del  carrer  Barcelona  número  5. 
Els  altres  col·legis  electorals  continuen  sent  els  mateixos  d’anteriors  comicis. 

SEGUROS  SOCIALS 


L’Oficina  Municipal  d’Informació  al  Consumidor  informa  a  tots 
els  veïns  i  comunitats  de  propietaris  que  siguin  usuaris  de 
Catalana  de  Gas,  que  estan  obligats,  per  Llei,  cada  4  anys 
a  la  revisió  de  les  seves  intal·lacions  domèstiques,  que  hi  ha 
empreses  de  Barcelona  que  en  el  nom  de  Catalana  de  Gas 
efectuen  aquestes  revisions  i  que  en  cap  cas  tenen  l’exclu- 
siva  d’aquests  treballs,  i  per  tant  es  pot  acudir  a  qual¬ 
sevol  dels  instal·ladors-electrícístes  de  la  localitat,  auto¬ 
ritzats  per  Catalana  de  Gas,  tenint  el  dret  de  comparar  els 
preus  abans  de  facilitar  l’esmentada  revisió  en  el  vostre  habi¬ 
tatge. 


Hi  ha  tres  mesos  de  termini  per  a  efectuar-les,  encara 
que  és  molt  convenient  per  a  la  seguretat  pròpia  i  dels  veïns 
que  es  portin  a  terme  quan  més  aviat  millor. 

En  el  cas  de  revisió  de  les  instal·lacions  comunitàries,  o 
sigui  abans  de  l’entrada  als  habitatges,  aquestes  són  a  càrrec 
de  la  mateixa  companyia  i  per  tant,  en  cap  cas  s’ha  de  fer 
cap  tipus  de  pagament. 


Esplai  Estiu 


Durant  tot  el  mes  de  juliol  i  la  primera  quinzena  de  setem¬ 
bre  es  va  dur  a  terme  el  segon  esplai  d’estiu,  organitzat  pel 
departament  de  Benestar  Social  de  l’Ajuntament.  Aquest  any 
s’ha  comptat  amb  una  participació  molt  més  elevada  que 
en  l’anterior  edició.  Un  dels  fets  que  més  preocupa  al  depar¬ 
tament  és  la  impossibilitat  d’acollir  totes  les  sol·licituds  ja  que 
la  capacitat  del  polisportiu  és  limitada  i  no  ens  permetia  acollir 
a  un  nombre  més  elevat  d’infants.  Per  a  l’esplai  del  proper 
estiu  se  cercaran  solucions  que  suposin  l’augment  del  nom¬ 
bre  de  places  disponibles. 


L’objectiu  del  Departament  de  Benestar  Social  és  acon¬ 
seguir  que  tots  els  nens  que  així  ho  desitgin  puguin  gaudir 
d’una  activitat  lúdica  i  esportiva  a  l’estiu  i,  alhora,  oferir  un 
servei  als  pares  que  treballen  durant  aquests  mesos.  L’any 
vinent  esperem  oferir  noves  activitats  i  manteni  l’èxit  de  par¬ 
ticipació  que  hem  tingut  fins  ara. 


SANITAT 


La  sala  de  vetlla  del  Cementiri  Municipal 


La  democràcia  fa  que  cada  any  que  passa  hi  hagi  una  millora 
dels  serveis.  Les  administracions  locals  gestionen  els  ser¬ 
veis  més  bàsics  per  a  la  població  i  això  els  obliga  a  superar- 
se  constantment.  Un  dels  punts  que  ha  de  preocupar  espe¬ 
cialment  l’Ajuntament  és  oferir  un  bon  servei  de  cementiri, 
sobretot  pel  que  això  representa  de  respecte  i  atenció  última 
a  tots  els  habitants  del  poble. 

El  Masnou  té  un  bon  cementiri  que  fou  projectat  i  cons¬ 
truït  a  principis  d’aquest  segle  i,  fins  ara,  ha  estat  suficient 
per  cobrir  les  necessitats  que  tenia  la  població.  El  que  és 
evident  és  que  no  és  només  important  l’espai  físic  sinó  també 
ei  manteniment  i  la  cura  del  seu  funcionament.  Estem  satis¬ 
fets  pel  servei  que  se’ns  ha  ofert  fins  avui  però  ha  arribat 
l’hora  de  fer  ampliacions  i  d’introduir  una  sala  de  vetlla  pels 
nostres  difunts.  Aquest  projecte  ja  s’està  portant  endavant 
i  la  construcció  es  fa  a  l’interior  del  cementiri. 

El  projecte  preveu  un  espai  per  dipositar  i  preparar  els 
difunts,  dos  compartiments  amb  urnes  frigorífiques  per  vet¬ 
llat  els  cossos,  una  sala  pels  familiars  i  una  cambra  de  bany. 
S’ha  tingut  en  compte  la  ubicació  en  un  espai  prou  allunyat 
dels  nínxols  per  evitar  que  es  trenqués  el  silenci  del  recinte. 
A  més,  la  panoràmica  del  mar  a  l’horitzó  i  en  un  entorn  enjar- 
dinat  ajudarà  a  crear  l’ambient  adient  per  superar  les  ten¬ 
sions  que  comporta  la  pèrdua  d’una  persona  estimada. 

Regidoria  de  Sanitat 


Plànol  de  les  obres  de  construcció  de  la  sala  de  vetlla 

EL  MASNOU 


NECROLÒGIQUES 


Relació  de  defuncions  durant  els  mesos  de  juliol  i  agost: 


Juliol 

Joan  Casas  Fulguera 
Maria  Granadillo  Mayol 
Clarisa  Amaro  Delgado 
Maria  Soler  Bernal 
Elisa  Mateu  Galito 
Joan  Rovira  Subiranas 
Josep  Serradell  Giro 
Joan  Hidalgo  Chaves 
Antoni  Sust  Sust 
Visitación  Domingo  Asenció 
Isabel  Rodríguez  Cervantes 
Epifanio  Espinosa  Rodríguez 


Agost 

Manuel  Sayago  Megias 
Amadeo  Maristany  Rivero 
Maria  Petrus  Sala 
Pere  Ros  Alamo 
Antoni  Martín  Munoz 
Pere  Misse  Fontrodona 


Guia  Telefònica 


Serveis  públics  generals 

Ajuntament  (Oficines) .  555  06  00 

Serveis  de  Manteniment,  Escombraries 

i  Neteja  de  carrers  .  555  09  02 

Plaça  Mercat  .  555  10  35 

Correus  i  Telègrafs  .  555  09  96 

Notaria .  555  90  1 1 

Serveis  d’aigües  .  555  13  07 

FECSA .  555  31  00 

Avaries .  399  64  64 

Hidroelèctrica .  751  03  05 

Catalana  de  Gas  .  31 0  63  04 

Telefònica  .  798  07  00 

Oficina  Mun.  del  Consumidor  .  555  86  86 

J  utjat  de  Pau  .  555  07  1 3 

Serveis  Mortuoris  .  790  1 5  55  i  555  05  65 

Urgències 

Ambulàncies  555  21  21 

Centre  d’Urgències  S.S .  555  70  61 

Lloc  de  socors .  555  1 8  20 

Policia  Municipal  .  092  i  555  22  44 

Guàrdia  Civil  .  555  02  53 

Bombers  de  Badalona .  388  00  80 

Taxis  .  555  03  18 


NOTA:  Es  posa  en  coneixement  del  públic  en  general  que 
des  del  dia  1  de  juliol,  en  cas  de  produir-se  una  defunció, 
s’ha  de  telefonar  al  número  555  05  65,  o  al  790  15  55,  on 
els  informarà  degudament  la  Funerària  La  Sepulcral. 


Horari  de  visites  de  l’Equip  de  Govern  de 
l’Ajuntament  del  Masnou 

Alcalde: 

Sr.  JOSEP  AZUARA  GONZALEZ 
Visita  diària  a  concertar. 

Governació  i  Serveis  Municipals: 

Sr.  MARIÀ  ARAN 

Dimarts  de  19  a  20  hores 


Aclariment 

En  el  Butlletí  Municipal  del  mes  de  juny  es  va  incórrer  en  una  errada 
dins  l’article  de  la  Junta  Local  de  Seguretat.  En  el  text  s’informava 
que  aquesta  Junta  Local  del  Masnou  fou  creada  amb  el  suport  de 
tots  els  regidors  de  l’Ajuntament  quan,  en  realitat,  el  representant 
de  la  Candidatura  d’Unitat  Popular  (CUP)  va  votar  en  contra. 


Exposicions 

Des  del  dia  21  d’octubre  i  fins  al  dia  3  de  novembre  tindrà 
lloc  una  Exposició  de  Ferrocarrils  de  la  Generalitat  de  Cata¬ 
lunya.  La  mostra  es  fa  conjuntament  a  la  Sala  d’Art  Munici¬ 
pal  i  al  local  de  l’associació  Gent  del  Masnou. 


Cultura,  Ensenyament,  Joventut  i  Esports: 

Sra.  ANNA  M.®  MORA 

Dimecres  i  Divendres  de  12  a  14  hores 

Divendres  de  18  a  20  hores  al  Pavelló  d’Esports 

Hisenda: 

Sr.  JOSEP  PUIG 

Dilluns,  Dimecres  i  Divendres  de  10  a  12  hores 

Obres  i  Urbanisme: 

Sr.  PERE  ROSSELL 

Dilluns  i  Dimecres  de  10  a  12  hores 

Serveis  Socials: 

Srta.  ASSUMPTA  VILAR 
Dimarts  d’11  a  12  hores 

Sanitat  i  Benestar  Social: 

Srta.  NÚRIA  TORAN 
Dimarts  de  18  a  20  hores 

Obres  Municipals: 

Sr.  MANUEL  MARTÍNEZ 

Dilluns  i  Dimecres  de  10  a  12  hores  . 

Ensenyament  i  Joventut: 

Sr.  PERE  PARÉS 

V 

Dilluns  de  17  a  19  hores  i  Divendres  de  12  a  2  hores 


Per  demanar  una  entrevista  s’ha  de  concretar  hora 
amb  antelació,  trucant  al  telèfon:  555  06  00. 


